خاریجی ایشلر ناظیری مولود چاووش اوغلو آذربایجانین وئرجگی قراری هر شرطده ماسادا و ساحه‌ده دستکله‌یه‌جک‌لرینی سؤیله‌ییب.
چاووش اوغلو پایتاخت آنکارادا سفرده اولان سوئد-لی همکاری آ آن لینده ایله بیرگه مطبوعات کنفرانسیندا آچیقلاما وئریب.
او بیلدیریب کی، ائرمنیستان سلاحلی قوه‌لری‌نین ژوئیه آییندا توووزدا تؤرتدیگی تخریبات، عینی زاماندا سیویل اها‌لییه قارشی هوجوم‌لار باره‌ده لینده نی معلوماتلاندیریب.
ناظیر چاووش اوغلو دئییب "سوئد-لی همکاریم آن لینده ایله داغلیق قاراباغ موناقیشه‌سی اطرافیندا سون وضعیتله علاقه‌دار فیکیر موبادیله‌سی آپاردیق. تورکیه اولا‌راق بو گونه قدر موناقیشه‌نین باریش یولو ایله حلینی دستکلدیگیمیزی بیان ائتمیشیک. لاکین بو جهدلرین نتیجه‌سیز قالماسی ائرمنیستانی داها دا جسارتلندیردی. ائرمنیستان خصوصیله آذربایجان-‌لی سیویل اهالینی هدف آلیر. مسکوا-‌داکی دانیشیق‌لاردان الده اولونان اینسانی آتشکس‌دن سونرا بئله ائرمنیستان سیویل اها‌لییه هوجوم ائتمه‌یه داوام ائدیر. سیویل اها‌لی آراسیندا خیلی سایدا ایتکی وار. همصدرلر موناقیشنی حل ائتمک اوچون بو گونه قدر کونکرت بیر آدیم آتماییب‌لار. مینسک قروپو اولا‌راق 9+2 فورماتیندا توپلانتی کئچیرمکده فایدا وار. بو تکلیفی بو گون گوندمه گتیردیک. خصوصیله ده همصدرلر مینسک قروپونا راپور وئرمه‌لی‌دیرلر. بو گونه قدر هانسی ایشلر گؤرولوب، نیی ائده بیلمه‌ییب‌لر، موناقیشه نیه حلینی تاپماییب و س. مسئله‌لره آیدین‌لیق گتیریلمه‌لی‌دیر. آرتیق بو ایستیقامتده آدیم آتماغیمیز لازیم‌دیر. موناقیشه‌نین حلی‌نین تک یولو ائرمنیستانین آذربایجان تورپاقلاریندان‌ چیخماسی‌دیر. بیز بونو دفعه‌لرله بیلدیرمیشیک. بیز هم دؤیوش مئیدانیندا، هم ده دانیشیق‌لار ماساسیندا آذربایجانی دستکلدیگیمیزی دئدیک. بو گون ده بونو دئییریک.
تورکیه-‌نین ترورلا موباریزه چرچیوه‌سینده سرحددن کنارداکی عملیات‌لارا دا توخونان چاووش اوغلو کوردلره دئییل، ترورچولارا قارشی موباریزه آپاریلدیغینی وورغولاییب.
مقصدلری‌نین سوریه-نی بؤلمک اولمادیغینی قئید ائدن ناظیر سوریه-نی بؤلمک ایسته‌یه‌نین ترور تشکیلاتی پ.کا.کا اولدوغونو. تشکیلاتا دستک اولان باتی اؤلکه‌لری‌نین ایسه ایکی یوزلو داوراندیق‌لارینی ایفاده ائدیب.
سوئد-ین خاریجی ایشلر ناظیری آن لینده ده داغلیق قاراباغا ایشاره ائده‌رک، "نه قدر ده آتشکس الده اولونسا دا داوام ائدن توققوشما‌لاردان درین ناراحات‌لیق دویوروق. طرف‌لری بو توققوشما‌لاری دایاندیرماغا و راضی‌لیق الده ائتمه‌یه چاغیریق" دئییب.
